NaiveNeuron/SloPal huggingface dataset:
Kollár, Boris, predseda NR SR (2023-02-10):
Vážené pani poslankyne, vážení páni poslanci, budeme pokračovať v prerušenom rokovaní. Ale skôr než dám možnosť odprezentovať procedurálny návrh, vás chcem upozorniť – kolegovia, prosím, utíšte sa a vnímajte –, upozorniť, že máme tuná návrh na mimoriadne, zvolanie mimoriadnej schôdze. Bude, zvolám ju na utorok na deviatu a bude, téma je nesúhlas s odovzdaním bojových lietadiel MIG-29 vo vlastníctve Slovenskej republiky Ukrajine. Tak, aby ste počítali s tým, že v utorok o deviatej bude táto mimoriadna schôdza. Zaradím to na utorok na deviatu. A teraz budeme pokračovať. Mám tu jeden procedurálny návrh. Pán poslanec Vetrák, nech sa páči.
Kišš, Štefan, poslanec NR SR (2024-01-24):
Ďakujem pekne. Ďakujem pekne, Dana, za tvoje vystúpenie. V tejto súvislosti sme tuto v pléne, alebo teda beriem späť, nie v pléne, ale o... o tejto novele už počuli naozaj veľmi veľa absurdných tvrdení. Napríklad aj to, už to tu bolo spomenuté, myslím, že aj dnes, že vraj sú krištáľovo čisté argumenty na to, že prečo je táto novela a SLK dobrý nápad, a ja si teda neviem vybaviť a ani, ani dohľadať ani jeden takýto argument. Ja by som ho fakt veľmi rád počul od teda hocikoho, budem nenáročný, z vládnej koalície, že ktorý je ten krištáľovo čistý argument v prospech SLK alebo, alebo vecne tejto novely. Pretože pre mňa je krištáľovo čisté, že táto novela je taká štvorkombinácia zmien, jednak zásadného zníženia trestných sadzieb, zvýšenia hraníc škody, zmeny v ukladaní podmienečných trestov a zmeny v oblasti premlčania, ktoré v tejto kombinácii, a obzvlášť takejto silnej, jednoducho ukazujú rezignáciu štátu na ochranu svojich občanov a obetí trestných činov na efektívne vymáhanie spravodlivosti a môže to aj priniesť odklon od ochrany princípov právneho štátu. A ja tiež súhlasím s tým, že, alebo teda presne, že som si absolútne istý, a úplne sa stotožňujem s tým, že naša krajina má, má asi tisíc iných dôležitejších problémov, ako je napríklad tento zákon, a my sme všetci, o tom tiež asi nie je najmenšia pochybnosť, pripravení rokovať o... o takej legislatíve, ktorá môže pomôcť občanom alebo v akejkoľvek dobrej veci. Napríklad sedí tu minister Kamenický, čakáme na jeho výdavkové limity.
Košútová, Magda, poslankyňa NR SR (2015-09-23):
Ďakujem pekne za slovo. Národná rada Slovenskej republiky uznesením č. 1819 z 19. júna 2015 pridelila vládny návrh zákona o pôsobnosti pre oblasť prístupu ku genetickým zdrojom a využívania prínosov vyplývajúcich z ich používania (tlač 1584) na prerokovanie týmto výborom: Ústavnoprávnemu výboru Národnej rady a Výboru Národnej rady Slovenskej republiky pre pôdohospodárstvo a životné prostredie, pričom za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 654 z 8. septembra 2015 s vládnym návrhom zákona súhlasil a odporučil ho schváliť s pripomienkami; Výbor Národnej rady Slovenskej republiky pre pôdohospodárstvo a životné prostredie uznesením č. 363 z 8. septembra 2015 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Gestorský výbor odporúča hlasovať o bodoch spoločnej správy takto: o bodoch spoločnej správy č. 1 až 4 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach, ktoré som menovala, odporúča, aby vládny návrh zákona o pôsobnosti pre oblasť prístupu ku genetickým zdrojom a využívania prínosov vyplývajúcich z ich používania (tlač 1584) schválil s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 374 zo 16. septembra 2015. V citovanom uznesení výboru poveril spoločného spravodajcu výborov predložiť Národnej rade spoločnú správu, podať návrhy podľa zákona o rokovacom poriadku Národnej rady Slovenskej republiky. Ďakujem, skončila som, otvorte, prosím, rozpravu.
Kollár, Boris, predseda NR SR (2023-01-19):
Vážené pani poslankyne, vážení páni poslanci, otváram rokovanie 80. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 34 poslancov Národnej rady. [Body programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k opatreniam k odstráneniu zlyhávaní hospodárskej, sociálnej, bezpečnostnej a ďalších verejných politík, zakladajúcich riziká úpadku Slovenska (tlač 1388) a návrh poslanca Národnej rady Slovenskej republiky Jaroslava Karahutu na vydanie zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1117), druhé čítanie, prerušené rokovanie pred hlasovaním.] Dovoľte mi teraz odovzdať slovo pánovi poslancovi Györgyovi Giymesimu a po ňom odovzdám slovo pánovi podpredsedovi Národnej rady, pánovi Jurajovi Blanárovi. Nech sa páči, pán poslanec, máte slovo.
J. Baška, minister obrany SR: (2009-06-19):
Zároveň navrhujeme zmenu mandátu príslušníkov ozbrojených síl Slovenskej republiky pôsobiacich v rámci tzv. operačných a výcvikových tímov, a to nasledovne: rušíme časové obmedzenie ich pôsobenia z doby trikrát 6 mesiacov od doby nasadenia a určujeme ich pôsobenie do ukončenia operácie ISAF v Afganistane. Čiže rušíme to časové obmedzenie. A ďalej meníme pôsobenie, ktoré bolo doteraz len na provinciu Uruzgan, a rozširujeme toto pôsobenie týchto operačných a výcvikových tímov aj na provinciu Kandahár. Po schválení predkladaného materiálu sa ozbrojené sily Slovenskej republiky zapoja do operácie ISAF v Afganistane v počte mandátu do 262 príslušníkov. Náklady na vyslanie a pôsobenie strážneho družstva a pôsobenie zdravotníckeho tímu ozbrojených síl budú celkovo necelých milión eur ročne a budú hradené z rozpočtu Ministerstva obrany Slovenskej republiky, a to z časti Operácie mimo územia štátu. Materiál bol schválený Výborom Národnej rady Slovenskej republiky pre obranu a bezpečnosť a Zahraničným výborom Národnej rady. Vážený pán predsedajúci, vážené panie poslankyne, páni poslanci, chcem vás požiadať o schválenie predloženého návrhu zmeny mandátu našej jednotky ISAF v Afganistane. Ďakujem.
Bugár, Béla, podpredseda NR SR (2016-06-14):
Na vystúpenie pána poslanca s faktickou poznámkou pán poslanec Krajniak. Končím možnosť sa prihlásiť do faktickej. Pán poslanec, máte slovo.
Doležal, Andrej, minister dopravy a výstavby SR (2021-10-27):
Vážený pán predsedajúci, vážení páni poslanci, dovoľte mi, aby som uviedol spomínaný vládny návrh zákona. Ide o to, že opatrenia prijaté Slovenskou republikou vo vzťahu k ochoreniu covid týkajúce sa napríklad zákazu vykonávania určitých civilných letov alebo prekračovania hranice Slovenskej republiky, ako aj obmedzenia slobody pohybu a iné opatrenia mali zásadný vplyv na fungovanie podnikov vrátane leteckých dopravcov. V skratke, predkladám, predkladám návrh zákona, z ktorého bude vychádzať veľká schéma štátnej pomoci pre letecké spoločnosti. Pozor, nemýľme si to s letiskovými spoločnosťami, bavíme sa o leteckých spoločnostiach. Na to, aby sa mohol niekto uchádzať o... o tento typ štátnej pomoci, musí mať licenciu na prevádzkovanie letov udelenou Ministerstvom dopravy a výstavby Slovenskej republiky, musel vykonávať počas rokov ’20 a ’21 predmetnú činnosť. No ak preukáže oprávnené náklady v súvislosti s poklesom viac ako 40 % cestujúcich, tak môže byť priznaná štátna pomoc až do výšky 1 mil. eur. Vážené dámy, vážení páni, páni poslanci, pani poslankyne, dovoľujem si vás preto požiadať o podporu pri prerokovávaní predloženého vládneho návrhu zákona. Ja len dodám na okraj, paralelne s touto legislatívou je proces spustený aj na Protimonopolnom úrade, resp. na Európskej komisii, kde sa uchádzame s týmto typom štátnej pomoci o dôveru. Ďakujem pekne.
Paška, Pavol, predseda NR SR (2013-03-22):
Pán poslanec Simon, do rozpravy.
Mojš, Milan, poslanec NR SR (2014-07-03):
Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 10 s odporúčaním gestorského výboru schváliť. Prosím, dajte hlasovať.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 138 poslancov, za 93, proti žiadny, zdržalo sa 38, nehlasovali 7. Konštatujem, že tento návrh sme schválili. Teraz budeme hlasovať o bode 44 schváleného programu, ktorým je prvé čítanie o návrhu poslancov Vetráka, Drdula, Svrčeka, Remiášovej a Kerekrétiho na vydanie zákona, ktorým sa mení a dopĺňa Správny súdny poriadok, tlač 1189. Spravodajcom je člen ústavnoprávneho výboru poslanec Lukáš Kyselica. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Milana Vetráka, Dominika Drdula, Miloša Svrčeka, Anny Remiášovej a Jána Kerekrétiho na vydanie zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov , tlač 1189.)
A. Belousovová, podpredsedníčka NR SR: (2008-11-06):
Vyhlasujem krátku technickú prestávku v trvaní 5 minút. (Technická prestávka.) (Po prestávke.)
Poliačik, Martin, poslanec NR SR (2013-09-18):
No veď preto hovorím, že mám procedurálny, že ja počkám...
Šuca, Peter, poslanec NR SR (2017-12-06):
Ďakujem pekne za slovo, vážený pán predsedajúci. Pán poslanec Rajtár, táto schôdza nie je o dôvere Národnej rady. Táto schôdza je preto, lebo ste zvolali schôdzu v zmysle rokovacieho poriadku, máte právo rozprávať, máte právo argumentovať, chcete odvolať Roberta Kaliňáka, ministra vnútra, podpredsedu vlády. Nerozumiem, prečo vás tak strašne, opozíciu, rozptýlil diskusný príspevok nášho predsedu strany a predsedu vlády Roberta Fica. Veď on iba dôvodil, prečo má Robert Kaliňák jeho podporu a dôveru. Presne povedal faktograficky od roku 2006, čo Robert Kaliňák na pozícii ministra vnútra urobil. Bolo toho veľmi veľa. Viete, rozprávali ste o tom ESE, nevedeli ste rozšifrovať tú skratku ESO, čo to znamená. Ja mám taký pocit, že vy ani neviete, čo znamená reforma ESE. Nemáte šajnu, o čom rozprávate. Dotkli ste sa klientskych centier. Neviete, o čom rozprávate. Toto nie je o dôvere Národnej rady, táto schôdza sa koná preto, lebo ste ju populisticky a demagogicky zvolali a klamete v priamom prenose. Skúste, prosím, priznať, že to, čo robil váš pán asistent, bolo v rozpore so zákonom, v slušnej a normálnej spoločnosti sa to nerobí. Takže ste zvolali mimoriadnu schôdzu, skúste argumentovať, skúste oponovať, skúste niečo povedať. A skúste si, ctení kolegovia, prečítať facebookový príspevok pána Igora Matoviča, aké šialené vyjadrenia tam dáva na margo vystúpenia nášho predsedu strany. Čiže táto schôdza je preto, že to je ďalšie trápne divadlo, v poradí tretie, rozprávate o tom istom a neberiete žiadne argumenty od nikoho. Keby ste možno pozorne počúvali ten dlhý diskusný príspevok pána ministra vnútra a podpredsedu vlády, keby ste ho počúvali s porozumením, tak by ste dostali množstvo odpovedí na vaše otázky. Ďakujem pekne.
Matovič, Igor, predseda vlády SR (2020-05-14):
Ďakujem pekne. Vážený pán predsedajúci, vážení kolegovia, kolegyne, dovoľte mi, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a to bude minister obrany Jaroslav Naď, ktorý je na pracovnej ceste v Trenčíne, nie sú na neho otázky, ministerka spravodlivosti Mária Kolíková má neodkladné pracovné povinnosti, nie sú na ňu otázky, minister dopravy a výstavby Andrej Doležal – iné pracovné povinnosti, nie sú naňho otázky, aj teda minister pôdohospodárstva a rozvoja vidieka Ján Mičovský – iné pracovné povinnosti, nie sú na neho otázky, rovnako pán minister školstva, vedy, výskumu a športu Branislav Gröhling – iné pracovné povinnosti, nie sú naňho otázky. Dovoľte mi, aby som odpovedal na prvú otázku, ktorú, ktorá bola vylosovaná a ktorú položil pán poslanec Richard Raši, ktorý predpokladám, že tu prítomný je....(Prerušenie vystúpenia predsedajúcim.)
Laurenčík, Milan, podpredseda NR SR (2021-10-22):
Ďakujem, pán minister, prosím, zaujmite miesto pre navrhovateľov. Ja teraz prosím určeného spoločného spravodajcu z výboru pre európske záležitosti pána poslanca Ľudovíta Gogu, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec, máte slovo.
Kondrót, Maroš, poslanec NR SR (2020-12-03):
Ďakujem pekne, pán predsedajúci. Krátka poznámka. Keď v roku 2010 nastúpila vláda Ivety Radičovej po štvorročnom pôsobení vlády Roberta Fica, tak sa všetci tvárili, že už to teraz tak bude doživotne. Bola veľká eufória a ja som to tu cítil, som tu bol. Ľudia si neuvedomili, že sa každé štyri roky menia voľby a nič netrvá dlho. Tuto bola obrovská eufória a teraz už my sme pri moci a už sa nič nestane. Padli po roku a pol. Nechcem vyvolávať žiadnu nejakú analógiu, ale dneska vidím to isté. Obrovská eufória, ústavná väčšina, tak vo vláde ako v parlamente pocit, že my už tu budeme večne. A to vedie k tomu, že sa pokúšate znásilňovať právo a ústavu. Nesúhlasím s tým. Hanba!
Šofranko, Mária, poslankyňa NR SR (2022-03-17):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Bugár, Béla, podpredseda NR SR (2016-11-30):
Ďakujem. Otváram rozpravu o tomto bode a pýtam sa, či sa hlási niekto ústne do rozpravy. Nie. Vyhlasujem rozpravu za skončenú a prerušujem rokovanie o tomto bode programu. Budeme pokračovať návrhom na voľbu podpredsedu Dozornej rady Úradu pre dohľad nad zdravotnou starostlivosťou (tlač 335). Pán minister, nech sa páči, znovu máte slovo.
Kondrót, Maroš, poslanec NR SR (2022-05-03):
Ďakujem pekne, pán predsedajúci. Vážený pán kolega poslanec Dušan Muňko, začal si tým, že si spomenul uznesenie, ktoré obvinilo Roberta Fica zo zosnovania zločineckej skupiny a rôznych ďalších trestných činov. Zúfalstvom je, že málokto si uznesenie prečítal celé. Teda ani to by nebol problém, len nech sa k nemu nevyjadruje, čo sa týka mnohých novinárov, komentátorov, poslancov koalície. A rád by som upozornil na jednu vec, o takzvaných nespochybniteľných dôkazoch nemôžeme hovoriť, to je na posúdení súdom. A viem, že mnohí novinári používajú takéto vyjadrenia aj v tituloch článkov. Ide však čisto o mediálny prostriedok, ako článok predať. V oboch vyššie spomenutých uzneseniach, ktoré boli predložené verejnosti, týkajúce sa Roberta Fica a Roberta Kaliňáka, je viac dôkazných prostriedkov, teda viac výpovedí svedkov než dôkazov. Svedkovia sú z hľadiska právnej teórie považovaní za prameň dôkazov. A tu sa pozastavím, pretože jedným zo svedkov a teda prameňom dôkazov je aj Ľudovít Makó. O ňom už bolo porozprávané veľa, takže nebudem sa dotýkať jeho prípadu, len chcem spomenúť, že kedysi za socializmu bola krčma Fajka vedľa Sovietskej knihy, vedľa Kostola svätej trojice a tam sa dali nájsť za 200 korún a tri pivá svedkovia z radov Cigánov, ktorí všetko videli, všetko počuli alebo nič nevideli, nič nepočuli, boli tam, prišli na súdy a svedčili. Čiže tí socialistickí sudcovia už ich poznali a ani ich nepripúšťali do procesu, do svedeckého procesu. Na tejto úrovni... (Prerušenie vystúpenia časomerom.)
Sulík, Richard, predseda NR SR (2010-11-05):
Prerušujem rokovanie o tomto bode programu. Dovoľte mi, aby som vás informoval. Pán poslanec Kollár si išiel zobrať podklady. On nahradí spravodajcu, on bude spravodajca, pôvodne ním mal byť Ján Počiatek. Ide o zákon č. 120/1993 Z. z. o platových pomeroch niektorých ústavných činiteľov. Budeme pokračovať o niekoľko minút ďalej. Ostatné body. Pokiaľ nebudú tu príslušní poslanci, tak prerušíme rokovanie schôdze na dlhší čas. Takže o pár minút pokračujeme. (Krátka prestávka.) (Po prestávke.) Ctení kolegovia, pokračujeme v schôdzi, a to bodom, ktorý má tlač 150. Je to návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Namiesto poslanca Jozefa Buriana uviedla zákon pani poslankyňa Laššáková. A teraz má slovo spravodajca, ktorým je namiesto poslanca Ján Počiatka pán poslanec Kollár. Nech sa páči.
Laššáková, Jana, podpredsedníčka NR SR (2015-04-24):
(Hovorené súbežne s rečníkom.) Nie je to procedurálny návrh, poprosím vás. Pán poslanec Mikloško, pán poslanec Mikloško.
Danko, Andrej, predseda NR SR (2019-06-25):
Poslankyňa Kaščáková. Pripraví sa poslanec Mizík.
Suja, Miroslav, poslanec NR SR (2022-03-22):
Ďakujem za slovo. Pán poslanec Kazda, ja som nechcel vôbec vystúpiť, ale keďže ste nás oslovili, tak som sa prihlásil. Hovorili ste tu o komunistoch. Pán Kazda, verím, že máte dobré informácie od pána Dostála, ktorý vykrikoval, že so Sovietskym zväzom na večné časy, bol členom Socialistického zväzu mládeže, SZM, a keby boli komunisti, tak ste teraz obidvaja najväčší komunisti. V ’88. písali do socialistického slova mládeže a podobne. (Nové slovo mladých, pozn. red.) Takže viete, z vašich úst je také úsmevné niečo počúvať alebo zo SaS-ky o komunistoch. Ja by som si nabudúce rozmysel, že čo budete hovoriť, a pozrel sa do svojej vlastnej minulosti, vašej strany. A čo sa týka tých preferencií, ja si myslím, že to tu je zbytočné vykrikovať. Ja sa pýtam takto, vy v OKS máte aké preferencie? Už keď vykrikujete iným preferencie, ostatným stranám tu opozičným. Alebo vaša koaličná strana Bez ľudí má aké preferencie, pán Kazda? Viete to je, tak asi to ukazuje vašu úroveň, ako keď ste tu hovoril v Národnej rade, že základné potraviny sú citrusy. No, takže toto, toto je to vaše, pán Kazda, viete, treba porozmýšľať a radšej poviem menej a k veci ako viacej a sprostosti.
Mazurek, Milan, poslanec NR SR (2018-05-15):
Pani poslankyňa Csefalvayová, vypočul som si väčšinu vášho prejavu. Vy máte taký pekný prednes, hoci to len čítate, ale pekne sa usmievate, milo sa pri tom tvárite. Doslova tie tóny pôsobia na ľudí tak upokojujúco, ale až to dokonca človeka núti nesledovať to, čo reálne hovoríte, pretože keď sa zamyslím nad tým, čo ste tu vlastne teraz povedali, tak ho do..., no doslova zalejú zimomriavky z toho, ako veľmi protinárodne a protikresťansky vlastne tá strana MOST – HÍD v slovenskej politike pôsobí. Vy dokážete povedať to, že tí ľudia, ktorí hovoria o alternatíve voči súčasnému nejakému integračnému procesu do Európskej únie, ktorý bude mať za cieľ úplné zničenie suverénnych národných štátov, nemajú žiadnu víziu, žiadny plán. Ale veď my stále hovoríme o Európe národov, ktoré bude navzájom ekonomiky výhodne spolupracovať, ale o žiadnej veľkej bruselskej chobotnici, o Únii, kde bude z Bruselu diktovať každému jednému národu pomaly úplne každý najmenší aspekt vnútroštátnej politiky. Veď to je choré, to je zvrátené, to je úplne proti národnoštátnym záujmom, a nie v rámci národnoštátnych záujmov, ako hovoríte vy. Potom ste napríklad prešli k tomu, že v rámci internetu sa šíria rôzne stanoviská, ktoré vyvracajú tie úvahy o Európskej únii, ktoré napádajú nejak ten integračný proces a ktorí sa snažia preniesť nejakú novú alternatívu voči všetkým týmto procesom vytvárania toho jadra EÚ alebo Spojených štátov európskych a podobne, a doslova ste vyzvali k tomu, aby bol internet cenzurovaný alebo aby sa prijali nové reštrikčné opatrenia, ktoré budú mať za následok obmedzovanie slobody slova občanov Európskej únie. Naozaj sa počúvate? Dokážete toto úplne s čistým svedomím hovoriť? To vám vadí? Veď bojujme ideologicky, bojujme hodnotovo. Ak je tá Európska únia taká fantastická, taká skvelá aj je ten bruselský diktát tak úžasná vec, prečo potrebuje cenzurovať internet?
P. Hrušovský, predseda NR SR: (2004-12-15):
Prajem ešte raz všetko dobré. (Rokovanie 33. schôdze NR SR sa skončilo o 13.15 hodine.)
A. Záborská, poslankyňa: (2003-10-31):
Prvý k čl. 1 bod 33 v § 45 ods. 1 znie: „Zdravotnícke vysoké školy vzdelávajú študentov, ktorí sa pripravujú pre jednotlivé kategórie zdravotníckych pracovníkov a na výkon špecializovaných a certifikovaných odborných činností“ (odkaz na zákon č. 277/1994 Z. z. v znení neskorších predpisov a na nariadenie vlády č. 157/2002 Z. z.). V odôvodnení ide o upresnenie dikcie tak, aby boli zahrnuté všetky vzdelávacie aktivity, ktoré vykonáva zdravotnícka vysoká škola. Druhý pozmeňujúci návrh. V celom texte zákona sa slová „špecializačná príprava“ nahrádzajú slovami „špecializačné štúdium“, v tomto prípade ide o legislatívnotechnickú úpravu. Prosím vás o podporu a ďakujem za pozornosť. Áno, en bloc hlasovať o obidvoch.
Paška, Pavol, predseda NR SR (2013-10-15):
Pán poslanec Štefanec.
Janiš, Stanislav, poslanec NR SR (2010-08-06):
Ďakujem za slovo. Ja budem veľmi stručný, mimo teda iných nesúvislých vecí čo tam zaznelo. Tam zaznela jedna pekná vec. Nechceme teraz ukázať, že ideme spôsobiť samospráve katastrofu. Pani kolegyňa, väčšiu katastrofu ako ste samospráve spôsobili vy, už asi spôsobiť nikto ani nedokáže.
Mikuš, Jozef, poslanec NR SR (2013-10-30):
Ďakujem pekne. Vážená pani podpredsedníčka Národnej rady, vážené kolegyne, kolegovia, pán predkladateľ, Výbor Národnej rady Slovenskej republiky pre hospodárske záležitosti ma uznesením č. 220 určil za spravodajcu k návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách, tzv. cestný zákon, v znení neskorších predpisov a o zmene a doplnení zákona Slovenskej národnej rady č. 564/1991 Zb. o obecnej polícii v znení neskorších predpisov, ktorý máme pod tlačou 737. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2013 č. 711 a podľa § 71 rokovacieho poriadku Národnej rady navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní. Pani predsedajúca, prosím, otvorte rozpravu.
Bugár, Béla, podpredseda NR SR (2018-05-17):
Ďakujem. Otváram všeobecnú rozpravu. Dostal som jedinú písomnú prihlášku pána poslanca Dostála, ktorému teraz dávam slovo.
Kollár, Boris, predseda NR SR (2022-06-14):
S ďalšou faktickou pán poslanec Pročko.
Kotleba, Marian, poslanec NR SR (2020-11-03):
Ale, pán podpredseda, nehnevajte sa, nehnevajte sa, ale povedzte mi, povedzte mi, podľa ktorého, podľa ktoré paragrafu. (Ruch v sale.)
Grendel, Gábor, podpredseda NR SR (2021-04-01):
S reakciou na faktické poznámky pán poslanec Mazurek. Ostatných poprosím o ticho.
P. Hrušovský, predseda NR SR: (2003-12-12):
Pán poslanec Maxon, nech sa páči. M. Maxon, poslanec: Ďakujem pekne za slovo, pán predseda. Len pre poriadok, aby v stenografickom zázname bolo uvedené, že bol porušený rokovací poriadok Národnej rady Slovenskej republiky tým, že ste vyhlásili prestávku. Ďakujem pekne.
Bugár, Béla, podpredseda NR SR (2017-11-30):
Pán poslanec Baránik, nech sa páči, môžte reagovať.
Vons, Peter, poslanec NR SR (2021-10-20):
Ďakujem za slovo. Hlasovať o tomto môžeme o 11.00 hod.
Glváč, Martin, podpredseda NR SR (2017-06-20):
Pán poslanec Mazurek.
Šeliga, Juraj, podpredseda NR SR (2021-01-12):
Pán poslanec Drdul, nech sa páči.
Krajniak, Milan, minister práce, sociálnych vecí a rodiny SR (2022-09-29):
Ďakujem veľmi pekne, pán podpredseda. Ako som už avizoval v predchádzajúcom návrhu, chcem vás poprosiť o podporu skráteného legislatívneho konania, aby sme mohli vyplatiť dôchodcom mimoriadnu inflačnú pomoc prostredníctvom novely zákona o 13. dôchodku, to znamená, že v tomto roku, keďže už trinásty dôchodok bol vyplatený v mesiaci júl, čiastočne august, by sme ho vyplatili druhýkrát v zmenenej podobe. Robíme to takto v skrátenom legislatívnom konaní preto, rovnako ako tú novelu zákona o štátnom rozpočte, lebo Sociálna poisťovňa na to, aby mohla vyplatiť v novembri túto mimoriadnu inflačnú pomoc, tak potrebuje mať začiatkom októbra platnú legislatívu, aby mohli pristúpiť k tomu a pripraviť to vyplácanie. Toto je dôvod skráteného legislatívneho konania a chcel by som vás poprosiť o jeho podporu. Ďakujem veľmi pekne. (Ruch v sále.)
Glváč, Martin, podpredseda NR SR (2019-03-26):
S reakciou pani poslankyňa Kiššová.
Šefčík, Marek, poslanec NR SR (2021-04-01):
Ďakujem za slovo. Pán premiér, pán predsedajúci, vážené kolegyne, kolegovia poslanci, v rozprave k tomuto bodu programu vystúpilo celkovo dvanásť poslancov. Pán predsedajúci, dajte, prosím, hlasovať o návrhu uznesenia, ktoré som predniesol a ktoré je súčasťou správy k tlači č. 488a.
P. Hrušovský, predseda NR SR: (2003-12-12):
(Hlasovanie.) 145 prítomných, 95 za návrh, 15 proti, 35 sa zdržalo. Návrh sme schválili. Prosím ďalší návrh.
Hrnčiar, Andrej, podpredseda NR SR (2020-02-21):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú.	Nech sa páči záverečné slovo, pán minister. Ešte chcem uviesť, že tým, že sa budú o 11.00 hod. udeľovať štátne, štátne ceny, tak hlasovanie o týchto troch bodoch o skrátenom legislatívnom konaní bude dnes o 12.00 hod. Nech sa páči, pán minister.
Ďuriš Nicholsonová, Lucia, podpredsedníčka NR SR (2017-12-12):
V rozprave teraz vystúpi pán poslanec Dostál.
Simon, Zsolt, poslanec NR SR (2015-09-16):
Ďakujem pekne. Vážený pán predseda, dávam návrh, aby podpredseda vlády Slovenskej republiky pre investície Ľubomír Vážny predložil správu o priebehu čerpania a korekciách, nezrovnalostiach v eurofondoch za obdobie 2007 – 2013 podľa jednotlivých operačných programov. Táto správa sa má predložiť do 30 dní, teda predpokladám, že na novembrovú schôdzu. Vzhľadom k tomu, že blíži sa koniec roku 2015, by bolo namieste, aby Národná rada bola informovaná, aký je stav čerpaní jednotlivých operačných programov, aký je pokrok dosiahnutý pri operačných programoch, ktoré boli zablokované, a aký je predpoklad vyčerpania finančných prostriedkov, ktoré Slovenská republika na obdobie 2007 – 2013 mala k dispozícii. Ďakujem.
Bugár, Béla, podpredseda NR SR (2018-10-24):
Takže, nech sa páči, prezentujme sa a hlasujme. (Hlasovanie.) Prítomných 144, nikto za, proti 59, zdržalo sa 85 poslancov. Konštatujem, že návrh sme neschválili. Nech sa páči.
Jurinová, Erika, podpredsedníčka NR SR (2014-11-10):
Pán poslanec Muňko. (Reakcia z pléna a smiech.) Pani poslankyňa, prosím! Pán poslanec Muňko. Dajte, prosím vás, dve minúty pánovi poslancovi.
Hort, Milan, podpredseda NR SR (2010-10-19):
Ďakujem pani ministerke. Ďalej sa do rozpravy prihlásila pani poslankyňa Anna Vitteková. Nech sa páči.
Kazda, Radovan, poslanec NR SR (2021-01-12):
Pán poslanec Kotleba, vy ste tu prejavili znepokojenie s tým, že páni poslanci, viacerí poslanci nechcú počuť vaše vystúpenie. Možno to bude tým, že ako je u vás veľmi pravidelné a u vašich kolegov, rozprávate úplne od veci k úplne inému, k úplne inej norme. Nerozprávate k prerokovanému bodu programu, pretože obmedzenie prevádzok nesúvisí s týmto prerokovaným núdzovým stavom. Nesúvisí s tým ani zatváranie škôl, týka sa to úplne iných noriem, týka sa to rozhodovania Úradu pre verejné zdravotníctvo podľa úplne iného zákona. Keď hovoríte o tom, že niektorí živnostníci nemôžu chodiť do práce, no tak opäť to nie je pravda vzhľadom k tomu, že môžu chodiť do práve, práve majú výnimku zo zákona o núdzovom stave. To znamená, že naozaj by som veľmi odporučil nabudúce neverklíkovať a nepokúšať sa našívať svoju vlastnú tému, vašu vlastnú tému na akýkoľvek prerokovávaný bod vzhľadom k tomu, že sa vám to ale absolútne, ale absolútne nedarí.
Bugár, Béla, podpredseda NR SR (2011-03-23):
Páni poslanci, ak vás môžem využiť, už nepoužívajte to spojenie nejaká blondínka Bélu Bugára, lebo takto, takto vznikajú mýty (smiech v sále) a ja potom ako to budem vysvetľovať. Žiadnu blondínku nemám, ani dcérku dokonca. (Reakcie z pléna.) S čiernou mohol. Pán poslanec Rafaj, to bolo právo na odpoveď teraz. (Smiech v sále.) Pán poslanec Rafaj, nech sa páči.
Blanár, Juraj, podpredseda NR SR (2021-07-02):
Uzatváram faktické poznámky, je ich celkovo šesť. Ako prvý, pán poslanec Filip Kuffa, nech sa páči.
Laurenčík, Milan, podpredseda NR SR (2020-12-04):
Pán poslanec Miroslav Suja.
Andreánsky, Ladislav, poslanec NR SR (2014-12-04):
Ďakujem. Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní.
Jurčík, Ľudovít, poslanec NR SR (2011-09-14):
Schváliť.
A. Bobrík, poslanec: (2009-02-04):
Konštatujem, že uvedený návrh zákona spĺňa z formálnoprávnej stránky všetky náležitosti v zmysle § 67 a 68 zákona Národnej rady o rokovacom poriadku. V predloženom návrhu zákona o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb novelizujú sa v článkoch II, III, IV, V a VI aj ďalšie zákony, a to zákon č. 596/2003 Z. z. o štátnej správe v školstve, školskej samospráve, zákon č. 578/2004 Z. z. o poskytovateľoch zdravotnej starostlivosti, zákon č. 564/1991 Zb. o obecnej polícii, ako aj zákon č. 171/1993 Z. z. o Policajnom zbore a zákon č. 557/1998 Z. z. o Železničnej polícii. Návrh zákona je v súlade s Ústavou Slovenskej republiky, inými zákonmi a medzinárodnými zmluvami, ktorými je Slovenská republika viazaná. Predložený návrh zákona obsahuje doložku zlučiteľnosti s právom Európskej únie. Predložený návrh nemá dopad na verejné financie, štátny rozpočet, životné prostredie a podnikateľské prostredie. Návrh zákona nepredpokladá dopad na zamestnanosť. Tak ako som uviedol, znovelizujú sa články ďalšie, samozrejme, všetko v súvislosti s tým, aby mohol byť tento zákon realizovateľný, to znamená, aby mohli všetky kompetencie, ktoré sa v navrhovanom zákone predpokladajú, prejsť aj na ostatné prvky a články, ktoré môžu tieto veci zabezpečovať, tak ako som to pri tých článkoch II, III, IV, V a VI uviedol. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 888 z 5. januára 2009 a § 71 rokovacieho poriadku Národnej rady navrhujem, aby sme zákon prerokovali v Ústavnoprávnom výbore Národnej rady Slovenskej republiky, vo Výbore Národnej rady Slovenskej republiky pre financie, rozpočet a menu, ako aj vo Výbore Národnej rady pre verejnú správu, Výbore Národnej rady Slovenskej republiky pre vzdelanie, mládež, vedu a šport a Výbore Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona bol prerokovaný do 8. apríla a v gestorskom výbore do 14. apríla. To je všetko, pani predsedajúca. Prosím, otvorte rozpravu k tomuto zákonu.
M. Číž, podpredseda NR SR: (2008-02-15):
(Hlasovanie.) Prítomných 129 poslancov, za 78, zdržalo sa 51. Konštatujem, že sme schválili vládny návrh novely zákona č. 221/2006 Z. z. o výkone väzby. Ďalej budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov , tak ako je to v tlači 488. Pán poslanec Peter Dubravay predniesol v rozprave pozmeňujúce a doplňujúce návrhy, ktoré má prerokovať gestorský výbor ústavnoprávny. Dávam slovo spoločnému spravodajcovi pánovi poslancovi Lipšicovi, aby informoval o stanovisku výboru.
Marcinčin, Anton, poslanec NR SR (2010-10-13):
Súčasne odporúčam prideliť v druhom čítaní na prerokovanie tento návrh okrem Výboru Národnej rady pre financie a rozpočet aj ústavnoprávnemu výboru, výboru pre vzdelanie, vedu, mládež a šport, výboru pre kultúru a médiá. Za gestorský výbor navrhujem výbor pre financie a rozpočet. Zároveň odporúčam, aby uvedený návrh prerokovali výbory do 24. novembra 2010 a gestorský výbor do 26. novembra 2010. Vážený pán predsedajúci, dajte, prosím, o mojom návrhu hlasovať.
Žiga, Peter, podpredseda NR SR (2024-01-19):
Pani poslankyňa Veslárová.
Blanár, Juraj, podpredseda NR SR (2022-05-04):
Hlasovanie zajtra o jedenástej. Prerušujem rokovanie o tomto bode programu. A pristúpime k ďalšiemu bodu rokovania, ktorým je druhé čítanie o vládnom návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov a ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov . Parlamentná tlač 910, spoločná správa 910a. Pán minister školstva, máte slovo, uveďte tento zákon. Poprosím ešte o pokoj.
Kamenický, Ladislav, poslanec NR SR (2017-09-08):
Ďakujem pekne. Samozrejme beriem, beriem, že kolegovia si neodpustia ten politický podtón. Ja som sa snažil byť konštruktívny v rámci tohto. Ja skutočne budem čakať aj na návrhy, lebo nemôžeme hovoriť len o tom, že čo nebudem, čo neurobím, ako to neurobím a prečo to neurobím. Myslím si, že bolo by dobré a korektné, keby, a to beriem ako z hľadiska aj toho, čo hovorí možno pán poslanec Heger, že dajte nejaké návrhy o tom, akým spôsobom sa bude ďalej budovať infraštruktúra na Slovensku tak, aby aj tí vaši voliči boli spokojní, že idú po slušnej ceste. Nehovorím, že musia ísť po diaľnici. Nech idú po slušnej ceste tak, aby prišla za nimi aj práca. A tuto debatovať o tom, pani Grausová, že či, čo nám káže Európska únia, alebo čo. Ja som hovoril o tom, že my sme si strojcami samého vlastného šťastia a musíme nájsť spôsob, ako vyriešiť financovanie ciest. Ak to neurobíme alebo zaspíme dobu, tak potom za sedem rokov sa budeme čudovať, že nič tu nemáme nachystané a nič sa nemôže robiť, lebo nám chýba to a to a to. Potom budete čo hovoriť, že však vy ste na to upozorňovali a podobne? Dajte návrhy. Ja by som rád vypočul si nejaký konkrétny návrh, ako sa bude za pár rokovať budovať infraštruktúra na Slovensku. A ak raz budete vy všetci tuto vo vláde, tak ja potom budem, som zvedavý na tú debatu, keď sa budeme baviť, že váš minister bude zodpovedný za výstavbu diaľnic a že ako to on bude robiť, ako si budete navzájom, navzájom hovoriť o konceptoch výstavby tých diaľnic. Ďakujem pekne.
P. Hrušovský, podpredseda NR SR: (2001-12-13):
Pán poslanec Jarjabek je prvý.
Vašečka, Richard, poslanec NR SR (2012-09-18):
Ďakujem. Ja by som teda chcel dať procedurálny návrh, že ak je teda podľa tých diskusií tá správa nejaká obsiahla, komplikovaná alebo až priam v tejto chvíli, ako niektorí vystupujú, zbytočná, či by sme mohli hlasovať o návrhu, že ak tu páni ministri budú vo štvrtok na hodine otázok, či by mohli priniesť aspoň krátku informáciu na túto tému.
Škripek, Branislav, poslanec NR SR (2013-06-05):
(Povedané súbežne s predsedajúcou.) Áno, mám reagovať na pána Viskupiča, hej. Tak chcel som jednoducho povedať, že si myslím, že som to tu započul, pán Gál, ale, pardon, zamotal som sa. (Povedané s úsmevom.) Ďakujem za to zdôraznenie kolegovi Viskupičovi, že je dobré, keď pán Mičovský prišiel s touto agendou protikorupčnou do parlamentu, a preto ju tu podáva a dlhodobo na tom pracuje, aby tu mohla byť predložená, a preto to všetci robíme, aby sme to naozaj zdôraznili. Táto krajina to potrebuje. Ďakujem pekne.
Hlina, Alojz, poslanec NR SR (2014-06-25):
Ďakujem veľmi pekne. Ináč, keď si to človek rozmení na drobné, tak je zaujímavá tá absurdita, že lebo teda toto je zákon, ktorý má chrániť zdravie zamestnancov alebo zdravie celkovo, a teda špeciálne zamestnancov. Ale netýka sa tých, čo zamestnávajú sami seba. Čiže tých nechránime. Viete, svojím spôsobom je to absurdita. Však aj podľa mňa tí by mali byť. Nie? Viete, prísne vzaté, ten, kto zamestnáva sám seba – pán Mihál to tu včera povedal – a zoberie jedného študenta na dohodu, tak už spadá pod tento zákon a už musí robiť každoročne zdravotnícky audit. Každoročne musí robiť zdravotnícky audit, ktorý mu nikto nedá zadarmo. A keď niečo neurobí, nesplní si niektorú povinnosť z tohto zákona, tak môže dostať pokutu až 20 000 eur. (Reakcia z pléna.) Je to presne, tak to je. Ale potom naozaj, pani ministerka, však keď vám tak záleží, tak podľa mňa tam by ste tam mali dať aj tých, čo samých seba, však aj tí sa vystavujú nejakým rizikám. Možno tí sú ešte odvážnejší, lebo však, chudáci, sa musia ráno zobudiť a drieť jak mulice. Tu vy donesiete zákon – a tým skončím – donesiete zákon pre ľudí... To je podnikateľské nebo, ktoré ste im tu vytvorili. Proste naozaj, tu sú zákony ušité na mieru. Pani Zmajkovičová sem donesie za chvíľu zákonník, ktorý bude úplne malebný. Vy sem donesiete zákon, prikryjete sa tu takým počestným dôvodom, ako je zdravie zamestnancov, a vaši vám zahlasujú. Vašich 83 poslancov vám zahlasuje. Len, vážení poslanci za SMER, nehlasujete za zdravie zamestnancov. Hlasujete za útok na verejné financie. Hlasujete za to, že niekto, už je to všetko prichystané. Ja nie som paranoik, ale už je to všetko prichystané, prosím vás. Uvidíte, keď si to potom po nejakom období skompletizujeme, že čo sa stalo, koľko peňazí... (Prerušenie vystúpenia časomerom.)
Poliačik, Martin, poslanec NR SR (2017-04-07):
Pán Tomáš, v jednej veci s vami súhlasím, a síce že je potrebné vážiť slová. Ja som sa v podstate ku kauze Čistý deň doteraz nevyjadroval vôbec a urobím tak prvýkrát až v tejto rozprave a to je presne kvôli tomu, že osudy tých deciek v Čistom dni mi pripomínajú osudy mnohých ľudí, ktorých som osobne poznal, a viem, že tie osudy vedia byť spletité a že ľudia, ktorí sa do takýchto situácií dostávajú častokrát, vôbec ich chápanie toho, čo je pravda, dokáže byť veľmi komplikované. Nerozumiem úplne ale logike toho konštruktu, že ak, hovorili ste, 90 % chovancov a rodičov je spokojných, tak to dokazuje, že sa v zásade, že prístup k tým deckám bol v poriadku. Psychológia takejto skupiny častokrát môže byť postavená na tom, že oni nemajú nikoho iného, a rodičia žijú iba z informácií, ktoré dostávajú z vnútra tej komunity, a ak tá komunita je pre tie decká jediným pevným bodom, tak oni povedia čokoľvek, aby si ochránili jedinú stabilitu, ktorú v živote majú. A potom naozaj je potrebné veľmi, veľmi dobre skúmať, čo sa vlastne stalo, aby sme vedeli objasniť, či tam neboli porušené základné morálne pravidlá pre zaobchádzanie s ľuďmi, ktorí sú v tak citlivej situácii, ako sú drogovo závislí ľudia. Takže či je pomer, už pomer 90 ku 10 je alarmujúci, a presne ako hovorí Peter Osuský... (Prerušenie vystúpenia časomerom.)
Laurenčík, Milan, podpredseda NR SR (2021-06-30):
Prosím, prezentujme sa a hlasujme. (Hlasovanie.) Prítomných 135 poslancov, za 50, proti 67, zdržalo sa 18, hlasovali všetci. Konštatujem, že Národná rada tento návrh uznesenia neschválila. Ďakujem všetkým za pozornosť a vyhlasujem 34. schôdzu za skončenú. Zajtra sa stretneme o 9.00 v prerušenej rozprave na 32. schôdzi Národnej rady Slovenskej republiky. (Rokovanie 34. schôdze NR SR sa skončilo o 21.12 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Zimenová, Zuzana, poslankyňa NR SR (2018-03-26):
Ja len drobnú poznámku na pána Mizíka a spôsob, akým ste ostro vystúpili voči tomuto dokumentu, určite poteší jeho autorov, pretože ste mu v podstate nemohli urobiť lepšiu reklamu. Ďakujem pekne.
Hrnčiar, Andrej, podpredseda NR SR (2017-09-06):
Nech sa páči, pani poslankyňa Zemanová.
Ďuriš Nicholsonová, Lucia, podpredsedníčka NR SR (2018-09-12):
Pani poslankyňa Zimenová s faktickou.
Pčolinský, Peter, podpredseda NR SR (2022-12-08):
Na vaše vystúpenie päť faktických poznámok. S prvou faktickou poznámkou... Päť, ee, ste tam, šesť faktických poznámok. S poslednou pán poslanec Kuriak. S prvou faktickou poznámkou pán poslanec Miroslav Suja.
Ľ. Mušková, poslankyňa: (2004-10-28):
Povedali ste, že ste urobili od 1. januára im zníženie, teda urobili ste fakticky zníženie materského príspevku pre tie najnižšie platové hladiny rodičov. Taká matka, ktorá zarábala minimálnu mzdu, dnes zarába absolútne, teda zarába, dostáva na materskej pár halierov, dá sa povedať. Školopovinné deti takýchto matiek, ktoré sú osamelé a sú na materskej, je zaujímavé, nemajú nárok, pretože nie sú v hmotnej núdzi, ani len na ten mizerný príspevok na stravu, ba dokonca ani na sociálne „štipko“ nemajú nárok. Ďalej, žena na materskej je na tom ešte horšie ako sociálne odkázaný človek, pretože znížené odvody, ktoré ste povedali, že majú pomôcť, sa nedotknú tých najbiednejších, ktorí nepracujú a práve na materskej dovolenke tieto matky, teda tie bonusy im nepomôžu, dokonca ani matke, ktorá poberá rodičovský príspevok, nebude mať z daňového bonusu prvé tri roky absolútne nič. Osamelá matka, hovorím. Navyše sa prijímajú také vládne zákony,  musím povedať, že matka na materskej dovolenke, ktorá je napríklad spisovateľkou, umelkyňou, nemá nárok písať, musí písať do „šuflíka“ ako za totality, pretože keby si vydala knihu a zobrala nejaký príspevok, tak jej zoberú materskú. U nás sa prijal v parlamente zákon o konflikte záujmov. Dnes poslanec môže zarábať nielen v parlamente, ale aj mimo parlamentu ťažké peniaze, ale matka na materskej nemôže.
Kočiš, Eduard, poslanec NR SR (2021-05-13):
Ďakujem pekne za slovo, pán predsedajúci. Pán kolega Suja, áno, musím podporiť a potvrdiť tvoje slová, nakoľko tento inštitút, inštitút kolúznej väzby, je veľmi často zneužívaný a osoby, ktoré sa do kolúznej väzby dostanú, tak ako si poznamenal, z opatrnosti, to je veľmi taký nonšalantný výraz – opatrnosť. Opatrnosť si vieme vysvetliť rôznymi pojmami, ale aj rôznymi dojmami. Takže vyšetrovateľ, prokurátor a sudca nemá konať z opatrnosti, ale má konať na základe jasných a rukolapných faktov a dôkazov. O tom je celý systém práva, ktorý je, dovolím si povedať, ešte celkom relatívne slušne uplatňovaný na území Slovenskej republiky. Takže nie z opatrnosti, nie z podozrenia, nie z výpovedí kajúcnikov, nie z výmyslov nejakých chorobomyseľných ľudí a občanov, ale naozaj iba na základe práva, na základe holých faktov. Právo je veľmi zaujímavá a špecifická veda, ktorá sa naozaj zaujíma iba faktami. Tuná nie je dôležité rozoberať, čo by sa stalo, ak by sa to stalo včera, alebo ak by sa to stalo, nedajbože, zajtra. Takže je to absolútne jedno. Pani kolegyňa Hajšelová tento zákon má sprecizovaný, myslím si, že dostatočne dobre, kde naozaj sa chce baviť iba o faktoch a o tom, čo sa stane, keď sa to už stalo. Ďakujem pekne.
Bugár, Béla, podpredseda NR SR (2016-10-27):
Ďakujem. Pani poslankyňa, chcete mať doplňujúcu otázku? (Reakcia z pléna.) No, musíte sa vždy prihlásiť, keď chcete mať doplňujúcu otázku. (Reakcia z pléna.) Nechcete? Pardon, zle počujem už, no. Radšej nebudem hovoriť, čo mi hovorí každý deň dvakrát pán predseda Národnej rady, rokmi teda. Pani poslankyňa Macháčková takisto aj pánovi ministrovi Kažimírovi položila otázku v mene Alžbety z Bratislavy: „Pán minister, kedy sa, prosím, okrem zvyšovania dôchodkov dočkajú lepšej životnej situácie aj mladí ľudia, aby nemuseli plánovať založenie rodiny až po tridsiatke, prípadne aby nemuseli byť do neskorého veku finančne odkázaní na svojich rodičov? Kedy sa dočkáme zvýšenia materskej na úroveň, kedy nebude nutný manželov extrémne vysoký príjem na to, aby rodinu uživil v prípade napríklad narodenia sa dvojičiek? Prečo ja – mladá, jazykovo zdatná študentka medicíny – musím plánovať odchod do zahraničia na to, aby som vedela priviesť na svet dieťa, založiť si rodinu bez existenčného strachu?“ Nech sa páči, môžete odpovedať.
Pelegrini, Peter, poslanec NR SR (2010-10-21):
Ďakujem pekne. Budem sa asi opakovať, ale pán minister, naozaj rozprávali ste toho veľa a dlho, ale nemám pocit, že by ste nám dali jasnú odpoveď na otázky, ktoré tu kladieme. Je pravda, že chcete všetko analyzovať a budete analyzovať a pripravíte a budete riešiť, žiaľbohu viete pre nás je rozhodujúce, kedy po dostavanej diaľnici pôjdeme. Ja ako Banskobystričan musím vyjadriť naozaj radosť nad tým, že minister Vážny ešte stihol podpísať druhý balík PPP projektov a dnes, vy už nemôžete s tým spraviť nič a teším sa tomu, že tá diaľnica sa naozaj buduje a každý týždeň, keď idem do Bratislavy na zasadnutie parlamentu to vidím a viem, že to ocenia všetci ľudia z toho regiónu. Škoda, že sa nám nepodarilo podpísať aj ďalšie balíky, aby ste ich už nemohli zrušiť, žiaľ taká je realita. Ale naozaj mám vážnu pochybnosť, či za vašej vlády, dôjde k nejakému progresu vo výstavbe, pretože, ak budete analyzovať a skúmať ešte najbližšie dva roky, tak neviem, čo stihnete za vašej vlády spraviť. A ešte ak budete mať takých podporovateľov ako napríklad kolega Slafkovský, ktorý pred malou chvíľou povedal, že pomaly v regiónoch, v krajinách, kde sa postavila diaľnica je situácia ešte horšia ako predtým, kým diaľnica bola postavená, tak s pánom bohom. Ale, ešte raz hovorím, dúfam, že aspoň niečo z toho, čo hovoríte sa vám podarí splniť. A ak by ste nás chceli podrobnejšie informovať, lebo zdá sa, že sa vám to momentálne ešte nedarí, pevne verím, že vaši kolegovia podporia návrh na uznesenie, aby ste mali možnosť predložiť nám komplexnú správu, z ktorej sa dočítame viac detailov, ako to, čo ste nám povedali doteraz. Ďakujem pekne.